Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 682

2. A munkaterület rövid leírása A mozgóképterjesztés tevékenység- és intézményrendszerének feladata a mozgókép különbözõ formáinak (úgymint a mozi- és televíziós filmeknek, valamint a videón és digitális hordozókon megjelenõ mozgókép-alkotásoknak) és mûfajainak (a játék-, a dokumentum-, az ismeretterjesztõ és az animációs filmek) eljuttatása a megfelelõ közönséghez a konkrét filmnézõ találkozások szakszerû megtervezése és megszervezése révén. A mozgókép-forgalmazó és -üzemeltetõ szakemberek saját munkájukat be tudják illeszteni — a mozgókép-terjesztés egész rendszerébe, — a filmalkotásokat a társadalmi megrendeléssel összekapcsoló teljes kinematográfiai folyamatba és — az adott gazdasági, jogi és kulturális környezetbe. A mozgókép-forgalmazó és -üzemeltetõ II. képesítésû szakember el tudja látni a mozgóképterjesztés alapegységeinek (a moziknak, DVD- és videotékáknak, valamint helyi televízióknak) az üzemeltetésével összefüggõ — vezetõi és — szakmai (gépkezelõi, szervezõi stb.) feladatokat. A mozgókép-forgalmazó és -üzemeltetõ I. szakember el tudja látni a mozgókép-terjesztés országos és regionális intézményeinél (filmforgalmazó, DVD- és videokiadó cégeknél; mozihálózatot, multiplex filmszínházakat és videotéka-hálózatot mûködtetõ szakmai vállalkozásoknál, illetve országos kereskedelmi és/vagy közszolgálati televíziókban) folyó tevékenység — szakmai irányítási, — szervezési és — szakalkalmazotti teendõit, és képes a mozgóképkultúra-terjesztés speciális intézményeinél (a mûvészmoziknál, filmkluboknál, valamint a közoktatás intézményeiben) — szakmai vezetõi, — programtervezõi, valamint — szakalkalmazotti (animátori, ismeretközvetítõi) feladatok ellátására, illetve felkészült a televíziók filmprogram-szerkesztõségeinél és filmismeret-terjesztõi mûhelyeinél — szakmai vezetõi és — szakalkalmazotti feladatok ellátására is.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes